Lav et referat af nedenstående tekst:

Tekst:
Du har måske bemærket det hvide lag, der har sat sig på dine ruder efter weekendens stormvejr. Det er salt, der nu gør langt mere end blot smudse din udsigt til. Hele elforsyningen i Danmark bliver nemlig i disse timer udfordret af saltet. Det oplyser afdelingsleder i netselskabet N1’s netdriftafdeling, Johannes Guldbæk. - Saltet er blevet hvirvlet ind fra havet og spredt ud over hele landet under stormen Malik. Saltet sætter sig på isolatorerne, der normalt isolerer spændingen fra højspændingsmasterne, og salt bliver jo ledende, når det bliver vådt. Så giver det en kortslutning, forklarer afdelingslederen. Fænomenet har faktisk et lidt pudsigt navn, der leder tankerne hen på noget ganske andet. - Det hedder corona. Ja, det er jo lidt pudsigt, at den ene corona bliver afløst af den næste, siger Johannes Guldbæk - og forklarer mere om fænomenet. - Corona er små udladninger. Ligesom når du går tæt elmaster i tåget vejr, kan du høre, det knitrer. Det er de her små energiudladninger, der sker i et højspændingsfelt. Ni år siden sidst Fænomenet ses heldigvis ganske sjældent i vores traditionelle elnet, oplyser afdelingslederen. - Det forekommer yderst sjældent. Jeg har været her i 25 år, og jeg har kun oplevet det få gange før - under stormene Allan og Bodil i 2013. Så selv om det er en ærgerlig situation, så kan vi forsikre om, at det altså ikke er noget, man vil opleve tit, siger han. Når det sker, findes der en løsning på det. - Vi sænker spændingen 10-20 procent og kobler ind igen. Det burde ikke betyde noget for almindelige forbrugere, men det kan genere større maskiner, der ikke kan køre på så lav en spænding. Regn kan skylle saltet væk Ifølge Johannes Guldbæk har især Aalborg- og Løgstør-området været ramt mandag morgen af strømafbrydelserne. Nogle lange - nogle kortere. - Men de kan desværre fortsætte resten af dagen - og mange vil også opleve glimt i lyset, fortæller han. Selv om det kan virke voldsomt, så forsikrer Johannes Guldbæk, at anlæggene er bygget til at kunne holde til det. Èn ting håber han dog på: - Regn kan stoppe strømafbrydelserne, for det skyller saltet væk. Så vi vil sætte stor pris på en regndans, siger han. Hos N1 forventer man derfor, at strømafbrydelserne fortsætter indtil tirsdag, hvor DMI varsler regnvejr over Jylland. Under andre storme er saltet blevet skyllet væk af den regn, der som regel følger efter stormen. Det vasker el-komponenterne ned med det samme. Men da Malik var en tør og langvarig storm, har den medført ekstra store saltaflejringer. Netselskabet N1 forsyner dele af Nordjylland med strøm. Her kan du se hvilke områder, der er ramt af strømsvigt i øjeblikket. Du kan også tilmelde dig en SMS-service hos N1 for at få notifikationer fra dit eget område.

Referat:
Stormen Malik har hvirvlet salt rundt i luften, som driller elforsyningen. Der vil komme strømafbrydelser hele mandag - i kortere eller længere tid.